**Møte nr. 9 i Forum Ilseng**

Møte ble avholdt i Ilseng Samfunnshus sitt kontor den 9.2.2017

Til stede:  
Trond Vidar Vedum Starene Feltstasjon  
Rune Pettersen Ilseng Samfunnshus  
Ragnhild Sørli Ilseng Sangforening  
Ilseng Vel Brian Pettersen  
FAU v/Breidablikk skole Monika Erlandsen  
Ilsengstiene/Ilseng Pluss/ilseng.net Hans Kroglund  
Rolv Bråthen Koordinator/sekretær

Børge Kristoffersen, Ilseng IL, hadde meldt forfall til møtet.

Ikke møtt: Ilseng Arbeiderlag, Romedal Bygdekvinnelag, Ilseng Pensjonistforening-

**Sak 1 Referat**Ingen kommentarer til referatet fra forrige møte.

**Sak 2 Skolestrukturen i Stange**  
Rådmannen i Stange har foreslått en radikal omlegging av skolestrukturen i Stange, med forslag bl.a. om at Breidablikk skole bør nedlegges.  
Rolv hadde på forhånd sendt ut forslag til høringsuttalelse, og fått en del merknader og tillegg tilbake. Forslaget ble gjennomgått i møtet, og Forum Ilseng er enstemmig enige om høringsuttalelsen. Rolv underskriver på vegne av forumet, og sørger for at den leveres til Stange Kommune innen fristen. Høringsuttalelsen vedlegges dette møtereferatet.

**Sak 3 Miljø og Trivsel på Ilseng**  
Rolv redegjorde for hva som har skjedd siden forrige møte. Stange Kommune har fortsatt ikke funnet det «nødvendig» å svare Forum Ilseng på henvendelsene. Det har heller ikke skjedd noe fra Stange Kommunes side.

Forum Ilseng ble enige om følgende:

* Rolv briefer et medlem i Ilseng Arbeiderlag om saken, og anmoder om at ordføreren får spørsmål om dette på årsmøtet i arbeiderlaget den 9. mars.
* Rolv skriver en kronikk til Stangeavisa/Hamar Arbeiderblad om Forum Ilsengs arbeid for å bedre forholdene på Ilseng.

**Sak 4 Ilseng Vel**

Ilseng Vel har i sin invitasjon til årsmøtet 27.2. påpekt at det må nye folk inn i styret. Ellers står Vel’et i fare for å gå mot en nedleggelse.

Brian Pettersen redegjorde for saken, og Forum Ilseng drøftet om det er noe som kan gjøres. Under drøftelsene kom det flere innspill til tiltak, som f.eks.:

* Bli flinkere til å fortelle om hvorfor vi trenger Ilseng Vel
* En ny «foreningskveld» på samfunnshuset for å synliggjøre det frivillige arbeidet som foregår
* Fram-snakking av Velet
* Påvirke folk man møter til å støtte opp om Velet.

**Sak 5 Eventuelt**

Ilseng Sangforening har 70-årsjubileum i år, og starter med kirkekonsert med 9 kor i Romedal Krk den 11.2. Deretter blir det «Best of..»-konsert med Ilseng Sangforening på Ilseng Samfunnshus den 20. april.

FAU opplyser at sterke krefter i bygda oppfordrer til fakkeltog på Stange den 22. mars da skolestrukturen skal politisk behandles.

Starene Felstasjon minner om at «Fuglenes Dag» blir markert den 10. juni.

Hans Kroglund orienterte om «Ilseng Pluss».

Møtet hevet 2030.

Rolv Bråthen  
koordinator/sekretær